Wasu tsageru sun kashe mutane 32 a Nijeriya - china radio international
Wasu tsageru sun kashe mutane 32 a Nijeriya
2018-03-31 12:39:45 cri
Wasu tsageru sun kashe wasu mutanen kauye 32 a jihar Zamfara dake arewa maso yammacin Nijeriya.
Shugaban karamar hukumar Anka Mustapha Gado, wanda ya tabbatar da aukuwar al'amarin, ya ce an binne mutane 32 a ranar Alhamis, ciki har da wata mata da danta, wadanda suka mutu a wani asibiti dake birnin Gusau.
Mustapha Gado, ya ce har yanzu ana bincike don gano wasu gawawwakin a daji, sannan an kara tsaurara matakan tsaro a yankin, sai dai a cewarsa, dukkan al'ummar kauyen sun tsere saboda fargabar kada tsagerun su kuma komawa.
Majiyoyi daga hukumomin taro sun ce tsagerun sun kai hari kauyen Bawan Daji ne a ranar Talata da ta gabata, bayan wasu mutanen yankin sun gudanar da taro don tattauna matakan da za su dauka kan tsagerun a lokacin daminar bana.
Majiyar ta kara da cewa, tun da farko dai, tsagerun sun yi barazanar cewa babu wani aikin gona da zai gudana a yankin a bana. (Fa'iza Mustapha)
v An fara gina wata babbar tashar jiragen ruwa a Najeriya 2018-03-30 16:20:34
v Rwanda da Najeriya sun rattaba hannu kan yarjejeniyar sararin samaniya 2018-03-27 09:15:34
v Gwamnatin Najeriya ta yiwa jam'iyyar adawar kasar raddi game da 'yan matan da aka kubutar 2018-03-23 10:41:25
v Jakadar kasar Sin a Nijeriya ya ce akwai alaka ta musammam tsakanin kasashen biyu 2018-03-21 11:34:28
v An bukaci shugaban Najeriya ya kawo karshen hare haren makiyaya 2018-03-21 10:39:27